Diari Oficial de la Generalitat Valenciana


Sumari del DOGV 3212, del 27-03-1998 (1998/900513)

ACORD de 26 de gener de 1998, de la Comissió Territorial d'Urbanisme de Castelló, que fa referència a la modificació puntual del Pla General sobre reclassificació SUNP a SU i homologació de Vinaròs.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1998/01/26/(3)/dof/vci/html**

### Dades del document

Número de DOGV
:   3212

Data del DOGV
:   27-03-1998

Secció del DOGV
:   I. DISPOSICIONS GENERALS

Número del document
:   1998/900513


Data del document
:   26-01-1998

Organisme emissor


Tipus de document
:   Acord

Descriptors 

:   * Vinaròs
    * pla d'urbanisme

ACORD de 26 de gener de 1998, de la Comissió Territorial d'Urbanisme de Castelló, que fa referència a la modificació puntual del Pla General sobre reclassificació SUNP a SU i homologació de Vinaròs. [1998/X1778]  
Vist l'expedient de la referència 970225, relatiu a la modificació puntual del Pla General sobre reclassificació SUNP a SU i homologació de Vinaròs, amb els següents,  
Antecedents  
Primer  
L'Ajuntament, en la sessió celebrada el 4 de desembre de 1996, va acordar exposar al públic el projecte de modificació puntual del Pla General per mitjà d'un edicte inserit en el Diari Oficial de la Generalitat Valenciana núm. 2.913, de 21 de gener de 1997. Durant el període d'exposició pública va haver-hi dues al·legacions, i va ser aprovat provisionalment l'1 d'octubre de 1997.  
Advertida la falta de publicació en un periòdic d'àmplia difusió provincial, l'ajuntament va obrir un nou període d'informació pública per mitjà d'un edicte publicat en el diari Mediterráneo d'11 de novembre de 1997, període durant el qual no va haver-hi cap al·legació, per la qual cosa es manté el mateix acord municipal d'aprovació provisional d'1 d'octubre de 1997.  
Segon  
La documentació presentada consisteix en memòria informativa i justificativa, plànols d'informació i d'ordenació referits a la zona objecte de modificació.  
Tercer  
L'objecte de la modificació és el canvi de classificació de sòl urbanitzable no programat a sòl urbà d'una parcel·la situada a l'avinguda Jaume I de la ciutat de Vinaròs.  
La classificació com a sòl urbà es justifica en el document per la situació, dotació de serveis i grau de consolidació amb edificacions preexistents anteriors a l'entrada en vigor del pla en l'àmbit pròxim, i la possibilitat de desenvolupament per mitjà de la tècnica d'actuacions aïllades.  
La qualificació urbanística que es proposa per a la parcel·la és la de zona d'expansió clau (r), per la qual cosa a més de donar-se aquesta qualificació en un entorn pròxim a la parcel·la, aquesta zona d'ordenança es caracteritza per «englobar aquells terrenys urbans edificats en ocasions amb desbordament de les previsions del planejament, seguint una ordenació espontània a partir de la simple prolongació del traçat viari», tal com es defineix en la norma 72 de l'esmentada zona d'ordenança, coincidint amb la situació i característiques de la parcel·la objecte de modificació.  
Quant als usos proposats són tots els admesos per la norma 72, i les alçades màximes són de 2 plantes, en una profunditat màxima edificable de 20 m i edificabilitat nul·la per a la meitat posterior de la parcel·la.  
Fonaments de dret  
Primer  
La tramitació ha sigut correcta, segons el que estableix en l'article 38, i la documentació està completa en compliment del que estableix l'article 27 en relació amb el 55, tots de la Llei 6/94, de 15 de novembre, Reguladora de l'Activitat Urbanística, d'ara endavant LRAU.  
Segon  
En la documentació presentada es justifica que el canvi introduït no implica un augment en l'aprofitament lucratiu privat de la zona, atès que, a conseqüència de les alçades màximes establertes, s'obté una edificabilitat màxima en funció de la superfície de la parcel·la inferior a la prevista per al sòl urbanitzable no programat, i que conseqüentment es derivaria del seu desenvolupament. Per tot això, no és necessari preveure el que estableixen els articles 55.3 i 19 de la LRAU.  
Tercer  
En compliment del que estableix l'article 9.2 de la LRAU, el pla classificarà com a sòl urbà el que pretenga desenvolupar per mitjà d'actuacions aïllades, que en virtut del que estableix l'article 6.5 de la LRAU seran les que tenen per objecte una sola parcel·la i comporta la seua edificació, així com, si escau, la prèvia o simultània urbanització necessària per a convertir-la en solar.  
A la vista d'aquestes determinacions, i des de la potestat de planejament legitimada per al ple de la corporació en virtut del que estableix l'article 35 de la LRAU, sembla plenament lícit efectuar els canvis introduïts per la modificació.  
Quart  
La modificació que s'examina introdueix, d'una manera justificada, un canvi de classificació, de sòl urbanitzable no programat en la classe de sòl urbà, i d'altra banda es justifica que aquesta modificació no comporta ocupar més zones per l'edificació de les que actualment té, per la qual cosa la proposta no implica la introducció de determinacions que pogueren condicionar la planificació futura d'aquesta zona de la població.  
Per tot això, la modificació es redacta, per tant, en criteris de racionalitat i, des de l'exercici autonòmic de les comeses enumerades en l'article 40.1 de la LRAU, no hi ha cap obstacle a l'aprovació definitiva de la modificació.  
Cinquè  
No obstant això, cal indicar que, d'acord amb l'article 28 de la LRAU, s'haurà d'incorporar a la documentació gràfica presentada els plànols complets del full 5, números 2 i 17, d'ordenació del Pla General, on queden refoses totes les modificacions fins ara aprovades definitivament que l'afecten.  
Sisè  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme que en el cas de municipis de menys de 50.000 habitants tindrà l'efecte de resolució executòria.  
En virtut de tot el que s'ha dit anteriorment, la Comissió Territorial d'Urbanisme en la sessió de 26 de gener de 1998 acorda aprovar definitivament la modificació puntual del Pla General en el canvi de classificació de sòl urbanitzable no programat a sòl urbà en una parcel·la situada a l'avinguda Jaume I de Vinaròs.  
Contra l'acord anterior, que no exhaureix la via administrativa, es pot interposar un recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que es considere pertinent.  
Castelló, 28 de gener de 1998.- El secretari de la Comissió Territorial d'Urbanisme: Fernando Renau Faubell.


Còpia Permalink ELI